Pressemelding

**Så mye bør ditt borettslag eller sameie ta for elbillading**

*Beboere sparer tusenvis på å lade hjemme*

*Slependen 30. september 2020.* Hele 1,5 millioner nordmenn bor i et borettslag eller sameie. I takt med elektrifiseringen av bilparken har løsninger og priser for elbillading blitt et sentralt tema på årsmøter over hele landet. Nå avslører en stor analyse av ladeløsninger og ladeadferd hvor mye det er vanlig å ta betalt for elbillading, og hvor billig det faktisk er å drifte et ladeanlegg i norske borettslag og sameier.

DEFA er en av Nordens ledende leverandører av ladeløsninger til borettslag og sameier. De har analysert over 679.000 ladeøkter utført i et utvalg av deres egne anlegg i Norge. Analysen viser tydelig at de fleste borettslag og sameier har lave driftskostnader og gir beboerne fordelen av billigst mulig lading;

* Vår statistikk viser at gjennomsnittsprisen norske borettslag tar for lading i år er 1,46 kroner per kWt. Analysen viser at hver bil i gjennomsnitt får 11,98 kWt hver gang den lader, så med andre ord koster gjennomsnittlig ladeøkt 17,49 kroner. Det dekker løpende kostnader til strøm, nettleie, avgifter, betalings- og administrasjonsløsning, samt en buffer for prisvariasjon gjennom året, sier Anders Granquist i DEFA.

De fleste borettslag og sameier analysen tar betalt etter en kostbasert modell, uten høye påslag per kWt.

* Faktisk klarer man seg fint med et påslag på strømutgifter på under 50 øre pr. kWt for å få et anlegg til å gå rundt, sier Granquist. Beboere betaler rett inn på en konto disponert av borettslaget. Dette fjerner bekymringer i forhold til arbeid med administrasjon og fordeling av kostnader. Vi anbefaler en evaluering av strømpriser på halvårig basis for å sikre en best mulig pris for beboerne, samtidig som man unngår å gå med tap.

Om DEFA:

Vårt mål er å gjøre menneskers hverdag enklere, mer effektiv og mer miljøvennlig. Vi tilbyr produkter og tjenester som forbedrer måten folk lader, forvarmer og sikrer sine kjøretøy, lyser opp sine bygninger og veier, styrer sine eiendeler. Vi fortsetter å utvikle verdensledende produkter og digitale tjenester ved å fokusere på kontinuerlig forbedring og innovasjon.

DEFA er et norsk selskap, stiftet i 1946. Vi har nå mer enn 400 ansatte på 3 kontinenter. Våre produkter og tjenester distribueres over 40 land spredt over hele verden.

Kontakt:

Anders Granquist, EVP - DEFA Group

Epost: anders.granquist@defa.com

Mobil: +47 924 02 585 [www.defa.com](http://www.defa.com)